## Rješenje o oduzimanju dozvole Jošku Doriću iz Splita za obavljanje poslova brokera

### NN 136/2005 (16.11.2005.), Rješenje o oduzimanju dozvole Jošku Doriću iz Splita za obavljanje poslova brokera

# KOMISIJA ZA VRIJEDNOSNE PAPIRE REPUBLIKE HRVATSKE

**2559**

Temeljem odredbi članka 12. točka 5. i članka
58. stavak 1. točka 7. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske po službenoj dužnosti, u predmetu oduzimanja dozvole za obavljanje
poslova brokera i dozvole za obavljanje poslova investicijskog savjet­nika Jošku Doriću
iz Splita, Put Firula 17, na sjednici održanoj dana
8. studenog 2005. godine donijela je

## RJEŠENJE

1. Jošku Doriću iz Splita, Put Firula 17,
oduzima se dozvola za obavljanje poslova brokera.

2. Jošku Doriću iz Splita, Put Firula 17,
oduzima se dozvola za obavljanje poslova investicijskog savjetnika.

3. Joško Dorić iz Splita, Put Firula 17,
briše se iz Registra ovlašte­nih
brokera i iz Registra ovlaštenih investicijskih savjetnika, koje vodi Komisija
za vrijednosne papire Republike Hrvatske.

4. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za vrijednosne papire Republike
Hrvatske (dalje: Komisija), klasa: UP/I-450-08/02-02/164 od 30. listopada 2002.
godine, Jošku Doriću iz
Splita, Put Firula 17, zaposleniku ovlaštenog društva
Fintrade d.o.o. Split, izdana je na neodređeno
vrijeme dozvola za obavljanje poslova brokera. Dana 16. siječnja 2003. godine,
rješenjem Komisije klasa: UP/I-450-08/02-02/222, imenovanom je na neodređeno
vrijeme izdana i dozvola za obavljanje poslova investicijskog savjetnika.

Odredbom članka 10. stavak I. Pravilnika o
sadržaju zahtjeva za izdavanje i postupku izdavanja dozvola ovlaštenim
društvima i osobama ovlaštenim za obavljanje poslova s vrijednosnim papirima
(»Narodne novine« br. 143/02) istaknuta je obveza
brokera/investicijskog savjetnika da kontinuirano obavlja poslove sukladno
Zakonu o tržištu vrijednosnih papira (»Narodne novine« br.
84/02, dalje: Zakon) i aktima Komisije.

Dana 23. lipnja 2005. godine u Komisiji je
zaprimljena obavijest Joška Dorića
da više nije zaposlenik, broker niti investicijski savjet­nik
u navedenom društvu.

Kako je odredbom članka 58. stavak 1. točka 7.
Zakona propisano da će Komisija rješenjem oduzeti dozvolu
brokeru/investicijskom savjetniku koji prestane ispunjavati uvjete na temelju
kojih mu je dozvola izdana ako u roku koji Komisija odredi te uvjete ne ispuni,
Komisija je zaključkom klasa: UP/I-450-08/05-02/97 od 7. srpnja 2005. godine
imenovanom odredila rok od 3 (tri) mjeseca za dostavu dokaza da je zaposlen u
ovlaštenom društvu na obavljanju poslova trgovine s vrijednosnim papirima i/ili
savjetovanja prilikom investiranja u vrijednosne papire. Kako je razvidno iz
dostavnice, predmetni zaključak uručen je Jošku Doriću dana 14. srpnja 2005. godine.

Budući da Joško Dorić nije do 14. listopada 2005. godine, a niti naknadno,
Komisiji dostavio traženi dokaz o zaposlenju, valjalo je riješiti kao u izreci
ovog rješenja, dakle oduzeti mu predmetne dozvole i brisati ga iz Registra
ovlaštenih brokera u koji je bio upisan pod rednim brojem 102 (sto dva) i iz
Registra ovlaštenih investicijskih savjetnika u koji je bio upisan pod rednim
brojem 9 (devet).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/97

Urbroj: 567-03/05-2

Zagreb, 8. studenoga 2005.

Predsjednik Komisije

**Miljenko** **Fičor**, v. r.

Rješenje, NN 136/2005-2559